text: Føroysk sjóvarfalsorka á spennandi vegamóti
text: #000001
text: Í summar fer svenska orkufyritøkan Minesto saman við SEV at seta út í Vestmannasund ein stóran sjódreka. Eitt avgerandi og spennandi vegamót í ætlanunum at geva eitt íkast til grøna orkuskiftið.
text: #000002
text: Bretskt veitingarskip leggur út 3,5 kilometrar langan streymkaðal úr Vestmanna út á leiðina, har stórur sjódreki verður settur út eftir ólavsøku. Mynd Minesto.
text: #000003
text: Hóast vindorka á landi og serstakliga til havs setir tað mesta av grønu dagsskránni í løtuni, so merkir tað ikki, at tað ikki eisini verður arbeitt við øðrum varandi og burðardyggum grønum orkuverkætlanum. Ein av hesum er sjóvarfalsorka. Og eisini her eru Føroyar við í royndunum at menna ta bestu loysnina. Saman við svensku orkufyritøkuni Minesto hevur SEV nú í nøkur ár staðið fyri royndarframleiðslu í Vestmannasundi við tveimum smærri drekum, ið framleiða streym inn á netið hjá SEV.
text: #000004
text: Úrslitið av royndunum higartil er so mikið gott, at svenska fyritøkan nú leggur seinastu hond á ein risadreka, sum verður settur á sjógv um olavsøkumundið sambært menningarleiðaranum hjá SEV, Terja Nielsen í útvarpinum hjá KVF í gjár.
text: #000005
text: Høvuðsskrivstovan hjá Minesto hevur í morgun sent út tíðindaskriv til altjóða miðlar um, at fyrsta stig til at taka í brúk komandi stóra drekan, nú er framt. Eitt bretskt veitingaskip hevur lagt ein streymkaðal úr landi Inni á Fjørð í Vestmanna út á leiðina, har stóri drekin verður lagdur úr um einar tveir mánaðir.
text: #000006
text: Minesto hevur latið undirveitaran Inyanga standa fyri arbeiðinum at leggja tann 3,4 kilometrar langa undirsjóvarkaðalin, sum í næstum skal bindast í 1,2 MW stóra drekan, Dragon 12. Arbeiðið at leggja kaðalin tók 22 tímar sigur Minesto. Kaðalin er gjørdur av JDR í Bretlandi og varð avskipaður úr Hartlepool. Martin Edlund, stjóri í Minesto sigur, at kaðalin er tann dýrasti parturin av undirstøðukervinum og er hann eitt vegamót í verkætlanini. Alt arbeiðið gekk uttan trupulleikar. Nú er so eftir at ankra komandi drekan.
text: #000007
text: Minesto verkætlanin byrjaði í 2018, tá Minesto og SEV gjørdu avtalu um at troyta sjóvarfalsorkuna í Vestmannasundi og koyra streym út á netið hjá SEV. Minesto vildi við hesum vera við til at tryggja elveiting til netið, sum eftir ætlan bara skal fáa streym frá varandi orkukeldum frá 2030. Í 2019 fekk svenska fyritøkan 2,5 mió. euro ella umleið 25 mió. kr. í stuðuli frá ES. Peningurin skuldi brúkast til at menna og seta upp sjóvarfalstøknina hjá felagnum í Føroyum í samstarvi við SEV. Verkætlanin fekk heitið: ’Deep Green Island Mode’ (DGIM). ES segði í síni grundgeving fyri at lata stuðul, at tað metir hesa verkætlanina sum eitt fyrsta stig innan sjóvarfalsorku til tess at kunna gagna grøna orkuskiftinum í Evropa.
text: #000008
text: Terji Nielsen, menningarleiðari hjá SEV: Orkan frá sjódreka er nógv meira støðug enn frá bæði vind- og sólorku.
text: #000009
text: Minesto lat fyrsta streymin inn á netið hjá SEV í 2020 og var hetta fyrstu ferð í heimssøguni, at ein sjóvarfalsdreki framleiddi streym inn á netið. Settir vórðu út tveir smærri drekar í eini royndarætlan. Í apríl í fjør kunngjørdi Minesto so, at tað fór undir at fyrireika eina stóra útbygging av sjóvarfalsorkuni í Føroyum og hevði útpeikað fleiri møgulig nýggj øki í landinum til framleiðsluna, eitt nú Hestfjørð, Skopunarfjørð og Svínoyarfjørð. Málið eftir komandi framtíðar útbyggingar er at kunna veita 40% av streymnýtsluni í Føroyum. Nú um dagarnar skipaði Minesto fyri eini verkstovuvitjan í Vestmanna við luttøku av serfrøðingum innan sjóvarfalsorku.
text: #000010
text: Komandi drekin er væl størri enn teir báðir drekarnir, sum eru í Vestamannasundi í dag. T.d. hevur hann eitt veingjabreiði uppá 12 metrar í mun til 5 m. á verandi Dragon 4 drekum.
text: #000013
text: Terji Nielsen, menningarleiðari hjá SEV segði við Útvarpið hjá KVF týsdagin, at sjódrekar kunnu koma at gera veruligan mun í grøna orkuskiftinum í Føroyum.
text: #000014
text: -Vit eru ómetaliga spent um, hvussu hetta fer at rigga. Fáa vit hesa tøknina at spæla saman við føroysku orkuskipanini so kann hetta fáa stóran týdning fyri ta samlaðu skipanina i Føroyum.
text: #000015
text: Sjóvaralsorka kann avloysa stóran part av bæði vind- og sólorku og kann minka um nøgdirnar av orkugoymslum, sum vit hava tørv á sigur Terji Nielsen.
text: #000016
text: Minesto metir, at ein sjódreki kann framleiða umleið tað sama sum ein vindmylla við sama mátti 1,2 MW, men munurin er, at meðan vindurin er óstøðugur er sjovarfalsorkan støðug.
text: #000017
text: -Sjóvarfallið hevur ómetaliga stórt virði, tí vit vita, hvat vit hava um 100 ár eisini heldur SEV leiðarin fyri.
text: #000018
text: SEV fer nú í samstarvi við Minesto at kortleggja øki í Føroyum, sum kunnu brúkast til framtíðar sjóvarfalsorkustøðir.
text: #000020
text: Ein teirra er stór verkætlan í Hestfirði, har ætlanini er at seta út 5 drekar í fyrstu atløgu men so fleiri seinni. Feløgini hava søkt fígging frá ES til hesa verkætlanina.
text: #000021
text: Eftir Hestfjørð er møguligt, at Leirvískfjørður fer at standa fyri tørni skilst.
text: #000022
text: Helvtin av orkuni frá vindmyllulundum fer til spillis
text: #000027
text: Regin Mittún nýggjur fíggjarstjóri hjá Magn
text: #000028
text: Oljuprísur uppá 100 dollarar í eygsjón
text: #000029
text: Russland sendir oljutangaskip norður um Sibiria
text: #000030
text: Byggja heimsins størstu vindmylnuhøll í Esbjerg
text: #000031
text: Bera ótta fyri nýggjum grønum brennievnum
text: #000032
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000036
text: Fyristing tel. 20 80 80 [email protected]
text: #000037